Õpetajate Leht

Põhikooli valikeksam prantsuse keeles (B1-tasemel), saksa keeles (B1-tasemel) või vene keeles võõrkeelena (B1-taseme, suuline)
2025-05-12 00:00 - 2025-05-13 23:59 (Europe/Tallinn)
Põhikooli valikeksam prantsuse keeles (B1-tasemel), saksa keeles (B1-tasemel) või vene keeles võõrkeelena (B1-taseme, suuline) – 12. ja 13. mail.

Põhikooli valikeksam
2025-05-12 00:00 - 23:59
Põhikooli valikeksam vene keeles, bioloogias, keemias, füüsikas, geograafias, ajaloos, ühiskonnaõpetuses, inglise keeles (B1-tasemel), prantsuse keeles (B1-tasemel), saksa keeles (B1-tasemel) või vene keeles võõrkeelena (B1-tasemel, kirjalik) – 12. mail.

Leiutajate ralli registreerimistähtaeg on 2. mail
2025-05-11 00:00 - 23:59
Leiutajate ralli registreerimistähtaeg on 11. mail
Energia avastuskeskus, “Rakett69”, Enefit ja Eesti Teadusagentuur kutsuvad koolinoori osalema leiutajate rallil, mille suurejooneline finaalüritus toimub juba 29. mail Energia avastuskeskuses (Põhja pst 29, Tallinn). Osalemiseks tuleb võistkondadel meisterdada sõiduk, mis läbiks võimalikult kiiresti 30-meetrise vahemaa. Osalemiseks tuleb registreerida oma tiim rakett69.ee/ralli lehel, kust saab ühtlasi tutvuda ka täpsemate reeglitega. Registreerumine kestab kuni 11. maini.

Eesti esimese rahvusliku lasteaia 120 a juubelile pühendatud konverents
2025-05-09 00:00 - 23:59
9.mai − Eesti esimese rahvusliku lasteaia 120 a juubelile pühendatud konverents ERM-is.

Muusikauuringute kevadkonverents
2025-05-08 00:00 - 23:59
Muusikauuringute kevadkonverents ootab esinejate abstrakte
8. mail algusega kell 10 toimub Eesti Muusika- ja Teatriakadeemias traditsiooniline muusikauuringute kevadkonverents, mida korraldab akadeemia koostöös Eesti Muusikateaduse Seltsiga.
Kevadkonverentsile on oodatud esinema noorema põlvkonna muusikauurijad keskkooliõpilastest doktorantideni välja, kelle teadustöö või uurimisprojekt käsitleb muusikat.
Oma osalemissoovist palume teada anda hiljemalt 7. aprillil siin, esitades kuni ühe lehekülje pikkuse suulise või posterettekande abstrakti.
Konverentsil esinejad selguvad hiljemalt 21. aprillil.
Kontaktid:
Laura Schotter, laura.schotter@eamt.eeMarju Raju, marju.raju@eamt.eeBrigitta Davidjants, brigitta.davidjants@eamt.ee

CertiLingua koolide koolituspäev
2025-05-08 00:00 - 23:59
8. mai CertiLingua koolide koolituspäev Jaan Poska majas.
Eesti Võõrkeeleõpetajate Liit (EVÕL)

Eesti Alushariduse Juhtide Ühenduse suveseminar
2025-05-08 00:00 - 23:59
8.mai − Eesti Alushariduse Juhtide Ühenduse (EAHJÜ) suveseminar Tartus.

Põhikooli matemaatika (kirjalik) eksam
2025-05-07 00:00 - 23:59
Põhikooli matemaatika (kirjalik) eksam – 7. mail.

Jaanipäeva ootel Eesti Vabaõhumuuseumis
2025-05-05 00:00 - 2025-06-19 23:59
05.05–19.06 Jaanipäeva ootel Eesti Vabaõhumuuseumis (Eesti Vabaõhumuuseum, Vabaõhumuuseumi Tee 12, Tallinn, Eesti )
Jaanipäev, mis on tänapäeval üks oodatumaid pühasid, langes vanasti talupere kibekiirele tööajale. Sellele vaatamata ei võinud kellelegi pähegi tulla võimalus jaanipäeva mitte tähistada. Uurime muuseumitunnis, miks tehti jaanipäeval jaanituld, milliseid mänge jaanipäeval mängiti ja milliste taimede erilisse väkke sel ajal usuti. Vaata lisa
https://lydian.ee/broneeri/programmid/evm/jaanipaeva-ootel/

Inglise keel B1/B2-tasemel (kirjalik) riigieksam
2025-05-05 00:00 - 2025-05-09 23:59
Inglise keel B1/B2-tasemel (kirjalik) riigieksam – 5. mai, suuline – 5.–9. mai.

Pulganuku meisterdamise töötuba
2025-05-03 11:00 - 12:00, 2025-04-19 11:00 - 12:00
Pulganuku meisterdamise töötuba
Aeg: 15.02, 08.03, 22.03, 05.04, 19.04, 03.05, algus kõigil kell 11
Koht: Nukuteatrimuuseum
Kirjeldus:
Ainulaadne võimalus osaleda Nukuteatrimuuseumi väikelastele mõeldud tegevustes, mis avavad nukuteatri võlumaailma.
Pulganuku valmistamise töötoas tutvutakse mitmete erinevate nukuliikidega, mille järel valmivad teatraalsed pulganukud. Pärast nuku valmimist võib iga sündinud tegelane esimest korda teatrilavale astuda.
Töötuba on sobilik alates 3. eluaastast. Pisematel lastel on vajalik lapsevanema abi, kuna töötoas kasutatakse kääre, liimi ning vildikaid.
Vanus: 3+
Töötoa kestus: 40 minutit
Pilet peab olema kõigil külastajatel.
Vaata lisa noorsooteater.ee

SeiklusFest 2025
2025-05-03 00:00 - 23:59
3. mail toimub kevadine elamusfestival “SeiklusFest 2025”, mis toob kokku seiklushimulised inimesed üle Eesti. Üritus pakub mitmekesist programmi alates piirkonnamatkadest ja töötubadest kuni muusika ja hea toiduni, pakkudes tegevusi nii suurtele kui väikestele. Festival toimub Kiviõli Seikluskeskuses ja keskendub aktiivsele eluviisile, kogukonnatundele ning positiivsele meeleolule.
www.seiklusfest.ee

Academia Ampsud 2025 I veebiseminar
2025-04-30 00:00 - 23:59
30.04.2025 Academia Ampsud 2025 I veebiseminar
Academia Ampsud on veebiseminaride sari, kus karjäärispetsialistid räägivad enda erialasest rändekogemusest, tutvustavad kaasatoodud rahvusvahelisi praktikaid ning jagavad tähelepanekuid eri riikide karjääriteenuste toimimisest. Seekordsel seminaril jagavad Sloveenia, Küprose ja Hollandi õpirände kogemusi Eesti karjäärispetsialistid, kes on värskelt õpirändelt saabunud. Osalema on oodatud kõik huvilised, kes toetavad noori ja täiskasvanuid nii haridus- kui tööalaste valikute tegemisel.  Täpsem info ja liitumine Academia ampsud I – Erasmus+ | Erasmus+

Veebiseminar "Mida teha, kui lapse eeskujuks saab manfluencer?"
2025-04-29 15:30 - 16:30
Veebiseminaril selgitab Tartu Ülikooli digimeedia uuringute nooremteadur Kaarel Lott Netflixi sensatsiooni “Adolescence” näitel, mida saavad lapsevanemad ja haridustöötajad traagilise lõpuga loost õppida.
Seminaril saate vastused järgmistele küsimustele:

Kes on manfluencerid, millist eeskuju nad annavad ning kuidas internetis poisse ja noormehi kõnetavad? Kus nad tegutsevad? Miks nad poistele ja neid ümbritsevatele inimestele kahjulikud võivad olla?
2. Mis asi on manosfäär? Milliseid kogukondi selles leidub? Miks need problemaatilised on?
3. Kuidas ära tunda ohumärke lapse käitumises ja internetikasutuses? Millistele sõnadele, emojidele, sisuloojatele ja teistele ilmingutele peaks tähelepanu pöörama?
4. Mida teha, kui laps usub ja levitab manosfäärile omaseid sõnumeid?

Kuupäev ja kellaaeg: 29. aprillil kell 15.30–16.30 Zoomis
Koolitaja on Kaarel Lott, Tartu Ülikooli ühiskonnateaduste instituudi digimeedia uuringute nooremteadur
Registreerimislink https://forms.gle/ve7mPimKXZT52PUZ6
Veebiseminaril osalemine on tasuta.
Seminar toimub Tartu Ülikooli ühiskonnateaduste instituudi ja Telia ühise algatuse Digimentorid raames. Rohkem kui 50 ideed, kuidas digimeediapädevuste õpet tundidesse lõimida, leiate algatuse veebilehelt meedia.ut.ee

Eesti Lasteaednike Liidu (ELAL) ja TÜ ühisseminar „Uuenev alusharidus“
2025-04-29 00:00 - 23:59
29.aprill – Eesti Lasteaednike Liidu (ELAL) ja TÜ ühisseminar „Uuenev alusharidus“ Tartus.

Loengukursus „Loome uue isekorrastuva eetriruumipõhise maailmapildi!“
2025-04-27 11:00 - 13:00
Loengukursus „Loome uue isekorrastuva eetriruumipõhise maailmapildi!“
Jaan Järvik kutsub tehnika- ja teadusehuvilisi noori tasuta koolitusele, kus ta tutvustab, mis on isekorrastuv eetriruum, elekter ja kuidas toimivad ning palju muud.
KOHT JA AEG: TTÜ Ehitajate tee 5, A. Voldeku nim auditoorium NRG 226. Igal pühapäeval, kokku 16 loengut.
1. loeng 27. aprillil 2025 kl 11–13.
Kursusele registreerimine e-posti teel Jaan.Jarvik@gmail.com

Varjunuku meisterdamise töötuba
2025-04-26 00:00 - 23:59
Varjunuku meisterdamise töötuba
Aeg: 01.02, 08.02, 22.02, 01.03, 15.03, 29.03, 12.04, 26.04, 24.05, 31.05, algus kõigil kell 11
Koht: Nukuteatrimuuseum
Varjunuku töötoas saab igaüks valmistada endale tegelase, kes on inspireeritud kunagisest Eesti Noorsooteatri lavastusest. Töötoa käigus õpitakse tundma varjuteatri põhimõtteid ning pärast nukkude valmimist äratatakse värvilised varjud ellu. Nuku valmistamiseks kasutatakse viltpliiatseid ja kääre, mille tõttu on töötuba sobilik alates 5. eluaastast.
Vanus: 3+
Töötoa kestus: 40 minutit
Pilet peab olema kõigil külastajatel.
Vaata lisa noorsooteater.ee

Kosmose reede „Virmalised ja planeedid maikuus“
2025-04-25 18:00 - 19:00
Kosmose reede „Virmalised ja planeedid maikuus“
Reedel, 25. aprillil 2025 kella 18–19 toimub Energia avastuskeskuse planetaariumis järjekordne Kosmose reede – virtuaalne kosmoseretk „Virmalised ja planeedid maikuus“ keskuse peaplanetaristi Rauno Pilviku juhtimisel. Piletid FIENTAst https://fienta.com/et/kosmose-reede-etendus-virmalised-ja-planeedid-maikuus

Tasuta tehisaru huviring „Experience AI“
2025-04-25 00:00 - 23:59
Tasuta tehisaru huviring „Experience AI“: Energia avastuskeskuses algab alates 25. aprillist TASUTA huviring “Experience AI”. Huviringi kestus kokku on 8 nädalat ja see on mõeldud 11–14-aastastele noortele. Tehisaru huviringis uuritakse, kuidas tehisintellekti rakendused toetavad loomade kaitset ja kuidas töötavad suured keelemudelid, millega tõlgitakse asju eesti keelde. Lisaks arutletakse koos selle üle, kellena töötada tehisaru teadmiste ja oskustega. Registreerimislehe täitmine ja seejärel kinnituskirja saamine tagavad koha huviringis. Kuna huviringis on kohti vaid 10, on oluline tegutseda kiiresti! Kui kõik kohad on täis, lisame soovijad ootejärjekorda ja teavitame koha vabanemisest. Registreerimise tähtaeg on 20. aprill.

Kaubanduse kutsevõistlus
2025-04-24 10:30 - 18:30
Kutsekoolid korraldavad esimest korda ise kaubanduse kutsevõistluse
Neljapäeval, 24. aprillil toimub Tallinnas Coop Lasnamäe Maksimarketis (J. Smuuli tee 43) esimene kutsekoolide algatusel korraldatud noorte kaubanduse kutsevõistlus, kus Eesti parimad kutsekoolide õpilased demonstreerivad oma erialaseid oskusi kaubanduses. Võistlus kestab kella 10.30–18.30.
Võistluse korraldamine on tänavu kutsekoolide ühine initsiatiiv, et tutvustada kaubanduse erialasid noorte seas ning innustada neid selles sektoris tööle asuma. Ettepaneku võistluse korraldamiseks tegi käesoleva aasta jaanuaris Riina Tenno, kes kutsus koole ühiselt tegutsema, et leida toetajaid ja hindajaid.
„Kahjuks HARNO korraldatavas “Oskuste festivalil” hetkel kaubanduse erialad ei võistle, kuid meie ei taha jätta aastaid vahele – kaubanduses vajaminevaid erialasid on vaja reklaamida ja noori innustada selles valdkonnas tööle asuma,“ ütles Tallinna Tööstushariduskeskuse tekstiili ja kaubanduse valdkonna juht Riina Tenno.
Kaasaegne kaubandussektor on kiiresti muutuv, kus majanduslikud ja tehnoloogilised uuendused ning muutuvad tarbija käitumismustrid seavad kõrgemad nõudmised töötajatele. Kutsevõistlusega tahavad jaekettidega seljad kokku pannud haridusasutused näidata, et kutsekoolides õpetatavad kaubanduse erialade õpe on tasemel ja noored on väga oodatud kaubandusse tööle.
Võistlus toimub kahes kategoorias. Esimene ala on klienditeenindaja kaubanduses, kus võistluse ülesanneteks on lahendada müügisituatsioon kliendiga koos arve kirjutamisega, e-poe tellimuse komplekteerimise ning väljapaneku tegemine kindla skeemi alusel, mille järgi kauplustes tooteid riiulitele pannakse.
Teine erialakategooria on müügikorraldaja, kus võistluse ülesanneteks on kaupade temaatilise väljapaneku koostamine, juhtumi lahendamine ning kaupade vastuvõtt. Võistluses hinnatakse nii soorituse kiirust kui ka saavutatud tulemust. Mõlemal erialal selgitatakse välja 1., 2. ja 3. koht.
Võistlusel osalevad õpilased viiest kutsehariduskeskusest: Ida-Virumaa Kutsehariduskeskusest, Pärnumaa Kutsehariduskeskusest, Tallinna Teeninduskoolist, Tallinna Tööstushariduskeskusest ja Tartu Rakenduslikust Kolledžist.
Võistlust hindajavad tööandjate esindajad ettevõtetest Selver, Prisma Peremarket, Coop Eesti, Tartu Tarbijate Kooperatiiv, Lidl Eesti, Apollo, LPP Estonia, Bauhof, JYSK, Maxima Eesti, Tallink ja Tallinna Kaubamaja Grupp. Võistluse peatoetajad on Eesti Kaupmeeste Liit, Coop Eesti ja Harju Tarbijate Ühistu.

Kutsekoja Oskuste Akadeemia kolmas veebiseminar
2025-04-23 16:00 - 17:00
Loovus kui supervõime
23. aprill 2025 kella 16–17
Kutsekoja Oskuste Akadeemia kolmandal veebiseminaril räägime loovust toetavate oskuste kujundamisest. Kas loovust saab õppida? Kuidas arendada loomingulist eneseväljendust? Kas keskkonna kujundamine loovuse toetamiseks on samuti oluline?
Oma kogemuslugu jagab Tartu Rakendusliku Kolledži front-end ja tarkvara arendusmeetodite kutseõpetaja ning ka noorem tarkvaraarendajate mentor Aly Valvas, kes toob praktilisi näiteid haridustehnoloogiast ja õpidisainist.
Veebitööriista Oskuste Kompass, mis aitab orienteeruda oskuste ja ametite maailmas, tutvustab Kutsekoja oskuste süsteemi arendusjuht Kerli Požogina.
Registreerimine https://koolitus.edu.ee/training/15300

Finants- ja haridusvaldkonna ühisseminar
2025-04-23 09:00 - 17:00
Õpetaja palk võetakse luubi alla Narva-Jõesuus
Eesti Linnade ja Valdade Liit (ELVL) korraldab 23. aprillil Narva-Jõesuus ühisseminari, kus haridus- ja finantseksperdid arutavad õpetaja palgakorralduse, töötingimuste ja rahastusmudelite üle. Osalevad nii omavalitsuste spetsialistid kui ka riigi esindajad.
Seminar on osalejate seas osutunud sedavõrd populaarseks, et kõik kohad täitusid juba enne lõpliku päevakava valmimist. „Nii suur huvi näitab selgelt, kui olulised on haridus- ja finantsteemade kokkupuutepunktid kohalike omavalitsuste jaoks. Meil on hea meel, et saame pakkuda platvormi nendele aruteludele,” märkis ELVLi analüütik Piret Zahkna.
Seminari keskmes on õpetaja töötasu kujunemine, ametikoha sisustamine ja rahastuse põhimõtted. Samuti rõhutatakse, et kohalikel omavalitsustel võiks olla aktiivsem roll haridusvaldkonna arendamisel, püüdes algatusi teha ning koostööd süvendada, mitte lähtuda üksnes keskvalitsuse suunistest.
Päevakavasse mahuvad nii Haridus- ja Teadusministeeriumi kui ka Tööinspektsiooni ettekanded ning kohalike omavalitsuste kogemuslood Saue, Järva, Kambja ja Kohila vallast.
“Alanud õpetajate palgaläbirääkimiste valguses on oluline, et kõik osapooled saavad selgelt aru, kus on erinevate osapoolte piirid ja kohustused, aga samas oleks ka mõistmine, et nende piiride sees on kõigil võimalus ja vastutus oma süsteem kujundada,” sõnas ELVLi haridusvaldkonna nõunik Robert Lippin.
Seminari avab Narva-Jõesuu linnavalitsuse liige Imre Liiv, kes tervitab osalejaid kuurortlinna NoorusSPA konverentsikeskuses. Päev lõpeb tulevikku vaatava aruteluga ja ekskursiooniga Narva linnas.

Noorte Cosplay klubi
2025-04-23 00:00 - 23:59
Ajaloomuuseumi hariduskeskus: noorte Cosplay klubi
23. aprillil on Cosplay klubi teemaks laval esinemine ja etteastete tegemine.
Läbiviijad Klean Cosplay ja Bombeshe
Vaata lähemalt https://ajaloomuuseum.ee/lastele/huviringid/cosplay-klubi

Põhikooli B1-taseme eksamiga ühitatud eesti keel teise keelena (suuline) eksam
2025-04-22 00:00 - 2025-04-24 23:59
Põhikooli B1-taseme eksamiga ühitatud eesti keel teise keelena (suuline) eksam – 22.–24. aprillini.

Põhikooli eesti keele (kirjalik) eksam
2025-04-22 00:00 - 23:59
Põhikooli eesti keele (kirjalik) eksam – 22. aprillil.

Rahvusvaheline lasteaedade päev
2025-04-21 00:00 - 23:59
Rahvusvaheline lasteaedade päev 21. aprillil.

Põhikooli B1-taseme eksamiga ühitatud eesti keel teise keelena (kirjalik) eksam
2025-04-21 00:00 - 23:59
Põhikooli B1-taseme eksamiga ühitatud eesti keel teise keelena (kirjalik) eksam – 21. aprillil.

Heategevuslik koogimüük veteranide toetuseks
2025-04-19 00:00 - 23:59
Heategevuslik koogimüük veteranide toetuseks
Eesti sõjamuuseumis tähistatakse veteranipäeva laupäeval, 19. aprillil suure heategevusliku koogimüügiga Eesti kaitseväe veteranide toetuseks.
Viimsi mõisa saalis müüvad omatehtud küpsetisi ja muud head-paremat sõjamuuseumi töötajad, veteranide naised ja naiskodukaitsjad, et koguda raha veteranide toetuseks. Loomulikult ei puudu ka tee ja kohv ning lastele limonaad – naudi kohapeal või osta koju kaasa.
Õues ootab lapsi kamo-näomaalingute töötuba ja sõjamuuseumi ekspositsioonis saab kogu pere oma tähelepanu proovile panna otsimismängus.
Esimest korda sel hooajal on avatud sõjatehnika angaar ja soomusrong nr 7 “Wabadus”.
Sissepääs sõjamuuseumisse on sel päeval TASUTA.
Tule kogu perega ja anname au! https://esm.ee/kulastajale/uritused/heategevuslik-koogimuuk-veteranide-toetuseks-19-04-2025

Perepäev-töötuba „Putukate linnaelu“
2025-04-17 09:00 - 12:00
Perepäev-töötuba „Putukate linnaelu“
Aeg: 17.04 kl 9-12
Asukoht: Eesti Loodusmuuseum, Lai 29a
Vanuserühm: igas vanuses pered
Sukeldu putukate põnevasse maailma ja avasta, millised tillukesed tegelased meie linnaruumis toimetavad! Õpime tundma, miks putukad on meie keskkonnale asendamatud abilised ja kuidas saame neile oma koduaias või rõdul paremad elutingimused luua. Iga osaleja saab meisterdada endale väikese putukahotelli, mille saab koju kaasa võtta, et pakkuda peavarju kasulikele tolmeldajatele ja teistele putukatele. Samuti paneme käed külge suure putukahotelli ehitusele, mis leiab oma koha vanalinna kogukonna aias ning saab tulevikus koduks paljudele sumisejatele.
Piletid müügil Fientas ja kohapeal https://fienta.com/et/meri-mets-ja-muud-lood-perepaev-putukate-linnaelu
